Várdomb  község Képviselő-testülete

Szám:141-24/2012.

J e g y z ő k ö n y v

Készült: Várdomb község Képviselő-testülete 2012. november 21-én, a községházán megtartott rendkívüli képviselő-testületi ülésen.
Az ülés kezdete: 18. óra 

Jelen vannak: Simon Csaba polgármester

Boros Tiborné, Csillag József, Kovács Ferenc és Vári József képviselő-testületi tagok.
Tanácskozási joggal megjelent: Nagyné Pohlon Mónika körjegyző.
Simon Csaba polgármester üdvözli a megjelenteket, megállapítja, hogy 5 fő képviselő-testületi tagból 5 fő jelen van, az ülés határozatképes, így az ülést megnyitja. Ismertette a testületi ülés napirendi pontjait, melynek tárgyalásával a képviselők egyet értettek. 
N a p i r e n d :

1./ Iskola épületében villamos energia almérő felszerelésének megtárgyalása

Előadó: Simon Csaba polgármester
2./  A 2011. évi belső ellenőrzésről szóló jelentés ismertetése

Előadó: Simon Csaba polgármester
3./  Első Magyar Önkormányzati Víziközmű és Közszolgáltatási Társulás hozzájárulás   
      megállapítása

Előadó: Simon Csaba polgármester

4./   Bejelentések, kérdések
1./ Iskola épületében villamos energia almérő felszerelésének megtárgyalása
    Előadó: Simon Csaba polgármester

Simon Csaba polgármester: Az iskola konyháján történt belső ellenőrzés során javaslatot kaptunk a különböző, szolgáltatók mint a villamos áram, gáz és vízfogyasztás elkülönítésére. Jelenleg sürgetővé vált a feladat elvégzése, mert az iskola állami fenntartásba kerülésével célszerű külön almérőkön mérni a konyhai és az óvodai fogyasztásokat. 
Javaslom, hogy biztosítsuk az iskolának a villamos energia mérésére szolgáló almérő felszerelését a konyhában és az óvodában. 

Simon Csaba polgármester javaslatára a képviselők 5 igen szavazattal ellenszavazat nélkül az alábbi határozatot hozták. 

72/2012.(XI.21.) számú határozat

Várdomb Közég Önkormányzatának Képviselő-testülete úgy határozott, hogy a Várdomb-Alsónána Bölcsőde, Óvoda és Általános Iskola villamos energia hálózat leválasztásához almérők felszerelését hagyja jóvá, az óvoda és a konyha villamos energia elkülönített mérésére. A költségeket 200.000,- forint + áfa összegben maximalizálja, melyet átutal az iskola intézményének. Az almérők felszerelésének költségeit a 2012. évi költségvetés terhére, hitelből finanszírozza.

Felelős: Simon Csaba polgármester

Határidő: 2012. november 30.

2./  A 2011. évi belső ellenőrzésről szóló jelentés ismertetése


Előadó: Simon Csaba polgármester

Simon Csaba polgármester: A képviselők a 2. sz. napirendi ponttal kapcsolatos előterjesztést és az Ellenőrzési jelentést kézhez kapták.  A jelentésben lévő hiányosságok pótlása megtörtént, a munkanaplók vezetése május hónaptól megoldott és a munkavédelmi oktatások is dokumentálásra kerültek. A Szekszárd és Térsége Többcélú Kistérségi Társulás végezte ezidáig a belső ellenőrzéseket településünkön, a Társulásnak azonban a 2013 évtől nem tartozik a feladatai közé illetve még nem tisztázódott a további működése sem, ezért javasoljuk, hogy a 2013 márciusában térjük vissza a belső ellenőrzés módjára, hogy a lehető legjobb lehetőséget tudjuk választani a feladat ellátására.
Simon Csaba polgármester javaslatára a képviselők 5 igen szavazattal ellenszavazat nélkül az alábbi határozatot hozták. 

73/2012.(XI.21.) számú határozat

Várdomb Közég Önkormányzatának Képviselő-testülete a Többcélú Kistérségi Társulással kötött belsőellenőrzési feladatellátási megállapodás alapján beütemezett és jóváhagyott belsőellenőrzési terv szerint elvégzett vizsgálati eredményről szóló előterjesztést megtárgyalta és jóváhagyólag tudomásul vette. 

A 2013. évben elvégzendő belsőellenőrzés célterületeként a szociális étkeztetés szabályszerűségének ellenőrzését tűzi ki. A belső ellenőrzés módjáról 2013. márciusában kíván dönteti.

Határidő: azonnal
Felelős: Simon Csaba polgármester

3./  Első Magyar Önkormányzati Víziközmű és Közszolgáltatási Társulás hozzájárulás   
      megállapítása
Simon Csaba polgármester: Az Első Magyar Önkormányzati Viziközmű és Közszolgáltatási Társulás a társult településektől 2012. évre vonatkozólag pénzügyi hozzájárulást igényel. A hozzájárulás mértéke lakosonként 10,- forint pénzügyi hozzájárulás plusz 40,- forint kiegészítő pénzügyi hozzájárulás. 

Simon Csaba polgármester javaslatára a képviselők 5 igen szavazattal ellenszavazat nélkül az alábbi határozatot hozták. 

74/2012.(XI.21.) számú határozat

Várdomb Közég Önkormányzatának Képviselő-testülete 
az Első Magyar Önkormányzati Viziközmű és Közszolgáltatási Társulás részére 2012. évre pénzügyi hozzájárulást biztosít a lakosonként 50,- forintot. A 2012. évre a hozzájárulás mértéke 62.200,- forint, melyet a 2012. évi költségvetés terhére biztosít. 
Határidő: azonnal
Felelős: Simon Csaba polgármester

4./   Bejelentések, kérdések

Nagyné Pohlon Mónika körjegyző tájékoztatja a képviselőket, hogy a Szekszárdi Tankerület igazgatója Gerzsei Péter az iskola átadással kapcsolatban kereste meg hivatalunkat. Az egyeztetések megkezdődtek, ez év és a tanév végéig azonban még nagyon sok adatszolgáltatás és egyeztetés várható.  A képviselő-testületet folyamatosan tájékoztatjuk az átadással kapcsolatos fejleményekről. 
Más kérdés, bejelentés nem hangzott el, a polgármester a testületi ülést 19.00 -kor bezárta.
Kmf.
Simon Csaba






Nagyné Pohlon Mónika

polgármester

